**Papildinformācija sertificēta sugu un biotopu aizsardzības jomas eksperta Gaida Grandāna 2023. gada 4. jūlija dokumentam “*Par plānoto derīgo izrakteņu ieguves iespējamo ietekmi uz paredzētās darbības vietas īpaši aizsargājamām putnu sugām, kad. Nr. 80440060034, 80440060107, 80440060094*”**

**Atzinuma adresāts**: SIA ENVIROPROJEKTS

**Sugu grupa**: putni

**Atzinuma sniegšanas mērķis**: Papildināt iepriekš sagatavoto atzinumu derīgo izrakteņu ieguves atradnē “Asni”, īpašumos “Ūdenskrātuve “Asni”” un “Ādažu novada meži”, Ādažu pagastā, Ādažu novadā ietekmes uz vidi novērtējuma procedūras ietvaros atbilstoši Enerģētikas un vides aģentūras norādījumiem.

Pirmreizējs sertificēta sugu un biotopu aizsardzības jomas eksperta atzinums sagatavots 2023. gada jūlijā, kas papildināts 2024. gada aprīlī.

**Novērtējums par paredzētās darbības (smilts ieguve ieguves 41,94 ha platībā) ietekmi uz paredzētās darbības vietā un apkārtējā teritorijā sastopamajām Latvijā īpaši aizsargājamām putnu sugām**

Veicot teritorijas apsekošanu 2023. gadā, paredzētās darbības teritorijā konstatētas Latvijā īpaši aizsargājamas (Ministru kabineta 2000. gada 14. novembra noteikumi Nr.396 *„Noteikumi par īpaši aizsargājamo sugu un ierobežoti izmantojamo īpaši aizsargājamo sugu sarakstu”*) putnu sugas: **brūnā čakste *Lanius collurio* un sila cīrulis *Lullula arborea***. Iepriekš minētās sugas iekļautas arī Eiropas Parlamenta un Padomes Direktīvas 2009/147/EK (2009. gada 30. novembris) par savvaļas putnu aizsardzību 1. pielikumā.

Brūnās čakstes tēviņš ligzdošanai piemērotā biotopā (iespējama ligzdošana) konstatēts paredzētās darbības vietas centrālajā daļā.

Vokalizējošs sila cīruļa tēviņš konstatēts paredzētās darbības vietas ZA daļā, kā arī paredzētās darbības vietas tiešā tuvumā, tās D daļā.

Paredzētās darbības vietas teritorijā esošajā ūdenskrātuvē 2018. gadā konstatēta pierādīta **mazā dūkura *Tachybaptus ruficollis***ligzdošana – novēroti nesen izvesti jaunie putni. Suga Latvijā īpaši aizsargājama (Ministru kabineta 2000. gada 14. novembra noteikumi Nr.396 *„Noteikumi par īpaši aizsargājamo sugu un ierobežoti izmantojamo īpaši aizsargājamo sugu sarakstu”*).

Aptuveni 250 m attālumā no paredzētās darbības robežas, 2021. gadā konstatēta pierādīta **pupuķa *Upupa epops***ligzdošana – atrasta ligzda ar olām sugas piesaistīšanai izvietotā mākslīgajā ligzdvietā – būrī. Apkārtējā teritorijā zināmi vēl citi sugas novērojumi.

Aptuveni 350 m attālumā no paredzētās darbības robežas, 2020. gadā konstatēta pierādīta **zaļās vārnas *Coracias garrulus***ligzdošana – atrasta ligzda ar mazuļiem sugas piesaistīšanai izvietotā mākslīgajā ligzdvietā – būrī. Apkārtējā teritorijā zināmi vēl citi sugas novērojumi. Pierīgas meži ir pēdējā zināmā sugas ligzdošanas vieta Latvijā. Populācijas lielums Latvijā: 14 – 16 ligzdojoši pāri (*Birdlife International* 2019). Atbilstoši *IUCN* kritērijiem, sugas apdraudētības pakāpe Latvijā (Ķerus u.c. 2021) novērtēta kā kritiski apdraudēta (CR, *Critically Endangered*). Paredzētās darbības vietā ir sastopami biotopi, kas piemēroti kā zaļās vārnas barošanās vieta.

2023. gadā ir konstatēti vairāki zaļo vārnu novērojumi paredzētās darbības vietas tuvumā, nevar izslēgt zaļo vārnu barošanos paredzētās darbības vietā.

Suga ir iekļauta Latvijā īpaši aizsargājamu sugu sarakstā (Ministru kabineta 2000. gada 14. novembra noteikumi Nr.396 „*Noteikumi par īpaši aizsargājamo sugu un ierobežoti izmantojamo īpaši aizsargājamo sugu sarakstu*”) un Eiropas Parlamenta un Padomes Direktīvas 2009/147/EK (2009. gada 30. novembris) par savvaļas putnu aizsardzību 1. pielikumā.

Aptuveni 170 m attālumā no paredzētās darbības robežas, 2020. gadā konstatēta iespējama **meža baloža *Columba oenas***ligzdošana – novērots īpatnis ligzdošanai piemērotā biotopā. Apkārtējā teritorijā zināmi vēl citi sugas novērojumi.

Aptuveni 240 m attālumā no paredzētās darbības robežas, 2015. gadā konstatēta ticama **tītiņa *Jynx torquilla***ligzdošana – novērots īpatnis, kas apmeklē iespējamu ligzdošanas vietu.

Detalizēta paredzētās darbības vietā un tās apkārtnē (līdz 500 m attālumā no derīgo izrakteņu atradnes robežas) konstatēto Latvijā īpaši aizsargājamo putnu sugu sastopamību, to aizsardzības statuss un populāciju tendences, sniegts sertificēta sugu un biotopu aizsardzības jomas eksperta atzinumā 2023. gada jūlijā, kas papildināts ar kartogrāfiskā materiāla pielikumu.

**Plānotās saimnieciskās darbības ietekmes uz Latvijā īpaši aizsargājamām putnu sugām, to labvēlīga aizsardzības stāvokļa nodrošināšanas prasības un darbības**

Paredzētās darbības vietas teritorijā ir konstatētas Latvijā vai ES īpaši aizsargājamas putnu sugas.

Veicot paredzēto darbību, ietekme uz teritorijā konstatēto potenciāli ligzdojošo Latvijā un ES īpaši aizsargājamo putnu sugu Latvijas populāciju ir vērtējama kā nebūtiska.

Realizējot paredzēto darbību, daļēji tiks iznīcināta sila cīruļa un brūnās čakstes ligzdošanai piemērotas dzīvotnes platība. Tomēr veicot teritorijas rekultivāciju tā, lai veidotos iespējami klaja ainava un nodrošinot izstrādātās teritorijas neaizaugšanu ar kokiem un krūmiem, sugas ligzdošana rekultivētajās teritorijās nākotnē ir iespējama.

Mazā dūkura ligzdošanas apstākļi netiks būtiski negatīvi ietekmēti. Suga apdzīvo arī ūdenstilpes ar augstu antropogēno (tajā skaitā trokšņa traucējumu).

Prognozējama negatīva ietekme uz apkārtnē ligzdojošo zaļo vārnu un pupuķu barošanās apstākļiem. Šīs sugas pārsvarā barojas ar bezmugurkaulniekiem, kas apdzīvo smiltājus un sausus virsājus (tajā skaitā ES nozīmes biotopus *Ar lakstaugiem klātas pelēkās kāpas*, 2130\* un *Piejūras zemienes smiltāju līdzenumu sausi virsāji*, 2320), kas paredzētās darbības rezultātā tiks iznīcināti.

Paredzētās darbības rezultātā nav sagaidāma negatīva ietekme uz citu apkārtējā teritorijā konstatēto īpaši aizsargājamo putnu sugu ligzdošanas un barošanās apstākļiem.

Pēc piesardzības principa, lai samazinātu iespējamo ietekmi uz īpaši aizsargājamo putnu sugu iespējamo ligzdošanu, augsnes virskārtas noņemšana, koku un krūmu apauguma novākšana ir veicama ārpus aktīvās putnu ligzdošanas sezonas (1. aprīlis – 31. augusts).

Sākot no augusta beigām, absolūti lielākās daļas Latvijā ligzdojošo putnu sugu mazuļi ir sasnieguši lidotspēju vai ir pietiekami termostabili, lai tie neaizietu bojā, pieaugušo putnu iztraucēšanas gadījumā.

Ja kādā daļā paredzētās darbības teritorijas tiek plānota rekultivācija, teritoriju appludinot, izveidojamas atsevišķas dažāda izmēra saliņas, kas var būt piemērotas īpaši aizsargājamo putnu ligzdošanai.

Saskaņā ar ietekmes uz vidi novērtējumu, kas pamatots ar sertificētu sugu un biotopu jomas ekspertu atzinumiem, paredzētā darbība nav pieļaujama aptuveni 12 ha platībā, lai nodrošinātu Latvijā īpaši aizsargājamu abinieku populācijas un lai nodrošinātu ES nozīmes biotopa 2130\* *Ar lakstaugiem klātas pelēkās kāpas* aizsardzību.

Ir uzskatāms, ka iepriekš minētie saimnieciskās darbības aprobežojumi samazinās potenciāli negatīvo ietekmi uz Latvijā īpaši aizsargājamām putnu sugām, jo derīgo izrakteņu ieguve tiktu plānota aptuveni 30 ha platībā (sākotnēji paredzētā darbība plānota aptuveni 42 ha platībā).

Kā Latvijā īpaši aizsargājamu putnu sugu populācijas labvēlīgi ietekmējošs faktors ir jāuzskata plānotie apsaimniekošanas pasākumi (koku un krūmu izciršana, virsāju dedzināšana vai pļaušana pēc koku un krūmu nociršana) ārpus smilts atradnes “Asni” esošajos biotopos 2130\* *Ar lakstaugiem klātas pelēkās kāpas* un 2320 *Piejūras zemienes smiltāju līdzenumu sausi virsāji*, zemes vienībā ar kadastra apzīmējumu 80440060089 30,87 ha platībā, kas ir lielāka par rekomendāciju rezultātā iegūto smilts ieguves platību.

**Plānotās saimnieciskās darbības ietekmes uz aizsargājamo ainavu apvidū “Ādaži” sastopamajām Latvijā īpaši aizsargājamām putnu sugām, to labvēlīga aizsardzības stāvokļa nodrošināšanas prasības un darbības**

Derīgo izrakteņu ieguve var būtiski negatīvi ietekmēt apkārtējā teritorijā ligzdojošo zaļo vārnu barošanās apstākļus. Paredzētās darbības vietas apkārtnē konstatētās zaļās vārnas, visticamāk ligzdo ārpus AAA “Ādaži” teritorijas, tomēr to ligzdošana paredzētās darbības vietas tiešā tuvumā esošajā AAA “Ādaži” daļā ir sagaidāma, veicot *Natura 2000* teritorijā ietilpstošo ES nozīmes biotopu apsaimniekošanu, un papildus tā veicināma ar iepriekš aprakstīto ES nozīmes biotopu kvalitātes, funkciju un procesu uzlabošanas pasākumiem 30,78 ha platībā zemes vienībā ar kadastra apzīmējumu 80440060089.

Ņemot vērā aizsargājamo ainavu apvidū “Ādaži” konstatēto Latvijā īpaši aizsargājamo putnu sugu ligzdošanas un barošanās ekoloģiju; paredzētās darbības teritorijas novietojumu attiecībā pret īpaši aizsargājamo dabas teritoriju, nav paredzama negatīva ietekme uz citām *Natura 2000* teritorijā esošajām putnu sugu dzīvotņu platībām un populāciju blīvumu. Paredzētā derīgo izrakteņu ieguve neveicinās putnu sugu dzīvotņu fragmentāciju liegumā, derīgo izrakteņu ieguves rezultātā nav paredzams traucējuma pieaugums putnu sugām. Nav paredzamas putnu sugu izolētības (nošķirtības) palielināšanās no citām tādām pašām sugām vai izmaiņas sugas dzīvotnes kvalitātē *Natura 2000* teritorijā.

Detalizēts ietekmju vērtējums uz *Natura 2000* teritoriju atbilstoši *Natura 2000* teritorijas aizsargājamo ainavu apvidus “Ādaži” standarta datu formā iekļautajam teritorijā ligzdojošo Latvijā īpaši aizsargājamo putnu sugu sarakstam sniegts 1. pielikumā.

**Secinājumi par plānotās darbības vai pasākuma ietekmi uz konstatēto sugu stāvokli un bioloģisko vērtību, kā arī uz piegulošo teritoriju un nosacījumi darbības vai pasākuma veikšanai**

Ievērojot 2023. gada jūlijā sagatavotā sertificēta sugu un biotopu jomas eksperta atzinumā un šī atzinuma 2024. gada aprīļa papildinātajā versijā sniegtos norādījumus iespējamās ietekmes mazināšanai uz Latvijā īpaši aizsargājamu putnu sugu ligzdošanas un barošanās apstākļiem, kā arī šajā dokumentā pieejamo informāciju, paredzētā saimnieciskā darbība (derīgo izrakteņu ieguve) neradīs būtiski negatīvu ietekmi uz izpētes teritorijas un tuvākās apkārtnes ornitofaunu, Latvijā un ES īpaši aizsargājamām putnu sugām, tajā skaitā AAA “Ādaži” sastopamajām Latvijā un ES īpaši aizsargājamām putnu sugām.

Gaidis Grandāns

Tālrunis: 26638608

e–pasts: [gaidis@latvijasputni.lv](mailto:gaidis@latvijasputni.lv)

Dabas aizsardzības pārvaldes sertificēts sugu un biotopu jomas eksperts

Sertifikāta Nr. 061 (joma: putni; sertifikāts derīgs līdz 15.02.2029.);

Sertifikāta Nr. 087 (jomas: meži un virsāji, zālāji, purvi; sertifikāts derīgs līdz 25.07.2026.; joma: sēnes; sertifikāts derīgs līdz 29.08.2029.; joma: ķērpji; sertifikāts derīgs līdz 24.03.2026.).

ŠIS DOKUMENTS IR PARAKSTĪTS AR

DROŠU ELEKTRONISKO PARAKSTU UN SATUR LAIKA ZĪMOGU

1.pielikums

Ietekmju vērtējums uz *Natura 2000* teritoriju atbilstoši *Natura 2000* teritorijas aizsargājamo ainavu apvidus “Ādaži” standarta datu formā iekļautajam teritorijā ligzdojošo Latvijā īpaši aizsargājamo putnu sugu sarakstam

|  |  |  |  |  |  |  |  |
| --- | --- | --- | --- | --- | --- | --- | --- |
| Suga | Sugas dzīvotnes platība | Sugas populācijas blīvums | Sugas dzīvotnes fragmentācija | Traucējums īpaši aizsargājamām sugām | Sugas dzīvotnes izolētība (nošķirtība) no citām tādām pašām sugām | Izmaiņas sugas dzīvotnes kvalitātē | Izmaiņas likumsakarībās un mijiedarbībās, kuras nosaka teritorijas struktūru un funkcijas |
| Zaļā vārna *Coracias garrulus* | Veicot ietekmi mazinošu pasākumu kompleksu sugas dzīvotnes platība nesamazinās | Veicot ietekmi mazinošu pasākumu kompleksu sugas populācijas blīvums nesamazinās | Darbība neskar *Natura 2000* teritoriju – iespējamās dzīvotnes fragmentācija nepalielinās | Nemainās | Nemainās | Veicot ietekmi mazinošu pasākumu kompleksu sugas barošanās dzīvotnes kvalitāte nesamazinās | Nav izmaiņu likumsakarībās un mijiedarbībās |
| Stepes čipste *Anthus campestris* | Nesamazinās | Nesamazinās | Darbība neskar *Natura 2000* teritoriju – iespējamās dzīvotnes fragmentācija nepalielinās | Nemainās | Nemainās | Nepasliktinās | Nav izmaiņu likumsakarībās un mijiedarbībās |
| Mežirbe *Tetrastes bonasia* | Nesamazinās | Nesamazinās | Darbība neskar *Natura 2000* teritoriju – iespējamās dzīvotnes fragmentācija nepalielinās | Nemainās | Nemainās | Nepasliktinās | Nav izmaiņu likumsakarībās un mijiedarbībās |
| Vakarlēpis *Caprimulgus europaeus* | Nesamazinās | Nesamazinās | Darbība neskar *Natura 2000* teritoriju – iespējamās dzīvotnes fragmentācija nepalielinās | Nemainās | Nemainās | Nepasliktinās | Nav izmaiņu likumsakarībās un mijiedarbībās |
| Melnais stārķis *Ciconia nigra* | Nesamazinās | Nesamazinās | Darbība neskar *Natura 2000* teritoriju – iespējamās dzīvotnes fragmentācija nepalielinās | Nemainās | Nemainās | Nepasliktinās | Nav izmaiņu likumsakarībās un mijiedarbībās |
| Ziemeļu gulbis *Cygnus cygnus* | Nesamazinās | Nesamazinās | Darbība neskar *Natura 2000* teritoriju – iespējamās dzīvotnes fragmentācija nepalielinās | Nemainās | Nemainās | Nepasliktinās | Nav izmaiņu likumsakarībās un mijiedarbībās |
| Baltmugurdzenis *Dendrocopos leucotos* | Nesamazinās | Nesamazinās | Darbība neskar *Natura 2000* teritoriju – iespējamās dzīvotnes fragmentācija nepalielinās | Nemainās | Nemainās | Nepasliktinās | Nav izmaiņu likumsakarībās un mijiedarbībās |
| Vidējais dzenis *Leiopicus medius* | Nesamazinās | Nesamazinās | Darbība neskar *Natura 2000* teritoriju – iespējamās dzīvotnes fragmentācija nepalielinās | Nemainās | Nemainās | Nepasliktinās | Nav izmaiņu likumsakarībās un mijiedarbībās |
| Pelēkā dzilna *Picus canus* | Nesamazinās | Nesamazinās | Darbība neskar *Natura 2000* teritoriju – iespējamās dzīvotnes fragmentācija nepalielinās | Nemainās | Nemainās | Nepasliktinās | Nav izmaiņu likumsakarībās un mijiedarbībās |
| Melnā dzilna *Dryocopus martius* | Nesamazinās | Nesamazinās | Darbība neskar *Natura 2000* teritoriju – iespējamās dzīvotnes fragmentācija nepalielinās | Nemainās | Nemainās | Nepasliktinās | Nav izmaiņu likumsakarībās un mijiedarbībās |
| Purva piekūns *Falco columbarius* | Nesamazinās | Nesamazinās | Darbība neskar *Natura 2000* teritoriju – iespējamās dzīvotnes fragmentācija nepalielinās | Nemainās | Nemainās | Nepasliktinās | Nav izmaiņu likumsakarībās un mijiedarbībās |
| Mazais mušķērājs *Ficedula parva* | Nesamazinās | Nesamazinās | Darbība neskar *Natura 2000* teritoriju – iespējamās dzīvotnes fragmentācija nepalielinās | Nemainās | Nemainās | Nepasliktinās | Nav izmaiņu likumsakarībās un mijiedarbībās |
| Apodziņš *Glaucidium passerinum* | Nesamazinās | Nesamazinās | Darbība neskar *Natura 2000* teritoriju – iespējamās dzīvotnes fragmentācija nepalielinās | Nemainās | Nemainās | Nepasliktinās | Nav izmaiņu likumsakarībās un mijiedarbībās |
| Dzērve *Grus grus* | Nesamazinās | Nesamazinās | Darbība neskar *Natura 2000* teritoriju – iespējamās dzīvotnes fragmentācija nepalielinās | Nemainās | Nemainās | Nepasliktinās | Nav izmaiņu likumsakarībās un mijiedarbībās |
| Brūnā čakste *Lanius collurio* | Nesamazinās | Nesamazinās | Darbība neskar *Natura 2000* teritoriju – iespējamās dzīvotnes fragmentācija nepalielinās | Nemainās | Nemainās | Nepasliktinās | Nav izmaiņu likumsakarībās un mijiedarbībās |
| Rubenis *Lyrurus tetr*ix | Nesamazinās | Nesamazinās | Darbība neskar *Natura 2000* teritoriju – iespējamās dzīvotnes fragmentācija nepalielinās | Nemainās | Nemainās | Nepasliktinās | Nav izmaiņu likumsakarībās un mijiedarbībās |
| Trīspirkstu dzenis *Picoides tridactylus* | Nesamazinās | Nesamazinās | Darbība neskar *Natura 2000* teritoriju – iespējamās dzīvotnes fragmentācija nepalielinās | Nemainās | Nemainās | Nepasliktinās | Nav izmaiņu likumsakarībās un mijiedarbībās |
| Urālpūce *Strix uralensis* | Nesamazinās | Nesamazinās | Darbība neskar *Natura 2000* teritoriju – iespējamās dzīvotnes fragmentācija nepalielinās | Nemainās | Nemainās | Nepasliktinās | Nav izmaiņu likumsakarībās un mijiedarbībās |
| Mednis *Tetrao urogallus* | Nesamazinās | Nesamazinās | Darbība neskar *Natura 2000* teritoriju – iespējamās dzīvotnes fragmentācija nepalielinās | Nemainās | Nemainās | Nepasliktinās | Nav izmaiņu likumsakarībās un mijiedarbībās |
| Svītrainais ķauķis *Sylvia nisoria* | Nesamazinās | Nesamazinās | Darbība neskar *Natura 2000* teritoriju – iespējamās dzīvotnes fragmentācija nepalielinās | Nemainās | Nemainās | Nepasliktinās | Nav izmaiņu likumsakarībās un mijiedarbībās |
| Purva tilbīte *Tringa glareola* | Nesamazinās | Nesamazinās | Darbība neskar *Natura 2000* teritoriju – iespējamās dzīvotnes fragmentācija nepalielinās | Nemainās | Nemainās | Nepasliktinās | Nav izmaiņu likumsakarībās un mijiedarbībās |
| Čūskērglis *Circaetus gallicus* | Nesamazinās | Nesamazinās | Darbība neskar *Natura 2000* teritoriju – iespējamās dzīvotnes fragmentācija nepalielinās | Nemainās | Nemainās | Nepasliktinās | Nav izmaiņu likumsakarībās un mijiedarbībās |
| Niedru lija *Circus aeruginosus* | Nesamazinās | Nesamazinās | Darbība neskar *Natura 2000* teritoriju – iespējamās dzīvotnes fragmentācija nepalielinās | Nemainās | Nemainās | Nepasliktinās | Nav izmaiņu likumsakarībās un mijiedarbībās |
| Ormanītis *Porzana porzana* | Nesamazinās | Nesamazinās | Darbība neskar *Natura 2000* teritoriju – iespējamās dzīvotnes fragmentācija nepalielinās | Nemainās | Nemainās | Nepasliktinās | Nav izmaiņu likumsakarībās un mijiedarbībās |
| Sila cīrulis *Lullula arborea* | Nesamazinās | Nesamazinās | Darbība neskar *Natura 2000* teritoriju – iespējamās dzīvotnes fragmentācija nepalielinās | Nemainās | Nemainās | Nepasliktinās | Nav izmaiņu likumsakarībās un mijiedarbībās |